[{"text_idx": "#000000", "text": "Terje Eipre: pankrotihaldur \u2013 detektiiv, mu\u0308u\u0308gimees, finantsjuht ja o\u0303igusno\u0303ustaja"}, {"text_idx": "#000004", "text": "Vo\u0303lgade osakaal erineb paariku\u0308mnest tuhandest eurost miljonite eurodeni, olenevalt ettevo\u0303tte suurusest, tegevusest ja sellest, kui kiiresti pa\u0308rast maksejo\u0303uetuse ilmnemist pankrotiavaldus esitati. On tavapa\u0308rane, et hoopis vo\u0303lgniku vo\u0303lausaldaja vo\u0303i to\u0308o\u0308taja esitab tema vastu pankrotiavalduse, vo\u0303lgnik ise selle esitamiseni kunagi ei jo\u0303uagi."}, {"text_idx": "#000009", "text": "Riigi saneerimis- ja maksejo\u0303uetusraamistikud mo\u0303jutavad otseselt vo\u0303lausaldajate vo\u0303lgade sisseno\u0303udmisma\u0308a\u0308ra. Maailmapanga andmetel on vo\u0303lgade sisseno\u0303udmisma\u0308a\u0308r Euroopa Liidus 30 protsenti (Horvaatias ja Rumeenias) kuni 90 protsenti (Belgias ja Soomes). Vo\u0303lgade sisseno\u0303udmisma\u0308a\u0308r on ko\u0303rgem riikides, kus restruktureerimine on makseraskuste korral ko\u0303ige levinum menetlus. Sellistes riikides saavad vo\u0303lausaldajad eeldatavasti ka\u0308tte 83 protsenti oma no\u0303uetest, vo\u0303rreldes pankrotiprotsessi keskmise na\u0308itajaga, mis on 57 protsenti."}, {"text_idx": "#000011", "text": "Menetluse jooksul ei ole vo\u0303imalik alustada ettevo\u0303tte suhtes ta\u0308ite- vo\u0303i pankrotimenetlust. Seega annab saneerimine raskustes ettevo\u0303tjale lu\u0308hiajalise kohtuliku kaitse."}, {"text_idx": "#000012", "text": "Kohus arvestab ka saneerimisavalduse po\u0303hjalikkust. Nii tasub avalduse kokkupanemisel olla ta\u0308pne, kuid ka laiahaardeline, et ko\u0303ik vajalik infomatsioon oleks kohtule saadaval. Oluline on veenda kohut, etmajandusolukorra paranemine ja maksevo\u0303ime taastamine on vo\u0303imalik ja piisavalt to\u0303ena\u0308oline. Positiivset vastukaja annab kindlasti ka see, kui ettevo\u0303tja suudab juba avalduses tuua va\u0308lja pakutavad abimeetmed ja nende eeldatava tulemuslikkuse."}, {"text_idx": "#000013", "text": "Kui kohus otsustab saneerimismenetluse algatada, siis ma\u0308a\u0308rab ta vo\u0303lausaldajatele saneerimiskava aktsepteerimiseks ta\u0308htaja. See kuupa\u0308ev ei tohi olla hilisem kui 60 pa\u0308eva menetluse algatamisest."}, {"text_idx": "#000014", "text": "Lisaks sellele ma\u0308a\u0308rab kohus saneerimisno\u0303ustaja ehk isiku, kes kogu protsessi la\u0308bi viib. Mo\u0303istlik on juba ise lisada ka soovitud saneerimisno\u0303ustaja no\u0303usolek. Kohtud eelistavad juba neile tuntud isikuid. Saneerimisno\u0303ustaja on erapooletu oma kohustuse ta\u0308itmisel nii kohtu, vo\u0303lgniku kui ka vo\u0303lausaldajate ees. Ta teavitab juba menetluse alguses viivitamatult vo\u0303lausaldajaid olukorrast ja kontrollib ka vo\u0303lausaldajate no\u0303uete korrektsust. Ta\u0308htsaim u\u0308lesanne on ettevo\u0303tjat aidata ning no\u0303ustada saneerimiskava kokkupanekul ja ta\u0308itmisel. Saneerimisno\u0303ustaja teostab kogu menetluse va\u0308ltel ka ja\u0308relevalvet ning esitab kaks korda aastas ettekande vo\u0303lausaldajatele ja kohtule menetluse edenemisest."}, {"text_idx": "#000021", "text": "Kohus ja\u0308tab saneerimiskava kinnitamata ja lo\u0303petab saneerimismenetluse, kui esitatud materjalide po\u0303hjal selgub, et"}, {"text_idx": "#000023", "text": "Saneerimiskava kohtuliku kinnitamisega muutub see siduvaks nii ettevo\u0303tja kui ka isiku suhtes, kelle o\u0303igusi saneerimiskavaga mo\u0303jutatakse."}, {"text_idx": "#000025", "text": "Riik on algatanud ka saneerimis- ja maksejo\u0303uetusmenetluse revisjoni vastavalt Euroopa Liidu tehtud analu\u0308u\u0308sile, milles pakuti va\u0308lja, et tuleks koostada ja teha internetis ka\u0308ttesaadavaks mitteametlikud juhised juriidiliste isikute saneerimiseks kohtuva\u0308liselt, mis vo\u0303iksid sisaldada na\u0308idiseid vo\u0303lgade ajatamise vo\u0303i restruktureerimisega liitumise kokkulepete kohta, ning kontrollnimekirjad vo\u0303i muud elektroonilised infomaterjalid, mis abistaksid vo\u0303lgnikku finantsseisundi hindamisel ning kohtuva\u0308lise restruktureerimise kavandamisel ja sellekohase kava koostamisel. Praegu sa\u0308ilib vaid lootus, et sellised juhised tulevad ja ettevo\u0303tjatele on neist ka praktilist kasu."}, {"text_idx": "#000026", "text": "Pa\u0308randvara koosneb nii pa\u0308randaja o\u0303igustest kui ka kohustustest. Seega pa\u0308randi vastuvo\u0303tmisel vastutab pa\u0308rija pa\u0308randvaral lasuvate kohustuste eest nii pa\u0308ritud vara va\u0308a\u0308rtuse ulatuses, kui ka isikliku varaga. Ehk teisiso\u0303nu muutuvad pa\u0308ritud kohustused sisult pa\u0308rija isiklikeks kohustusteks, millega aga va\u0308hesed on oma elu majandamisel arvestanud."}, {"text_idx": "#000027", "text": "Eesti pa\u0308rimissu\u0308steemis kehtib nn loobumispo\u0303himo\u0303te ehk pa\u0308rijaks saamiseks ei pea esitama avaldust. Juhul, kui pa\u0308rima o\u0303igustatud isik ei esita seaduses ettena\u0308htud aja jooksul notarile pa\u0308randist loobumise avaldust, siis loetakse ta pa\u0308randi automaatselt vastu vo\u0303tnuks ehk pa\u0308rijaks. Loobumisavaldus tuleb esitada notarile kolme kuu jooksul pa\u0308rimiso\u0303igusest teadasaamisest arvates vo\u0303i kui pa\u0308rija saab teada vo\u0303i peab teada saama pa\u0308randaja surmast."}, {"text_idx": "#000029", "text": "Tuleb ette, et lahkunust maha ja\u0308a\u0308nud pa\u0308randvara koosneb suures osas vo\u0303lgadest, mille pa\u0308rimine ta\u0308hendaks pa\u0308rijale suuri varalisi probleeme. Kui puudub soov pa\u0308randvaral lasuvaid kohustusi ta\u0308ita, siis on pa\u0308rima o\u0303igustatu isiku esimeseks vo\u0303imaluseks loobuda pa\u0308randi vastuvo\u0303tmisest. Selliselt ei la\u0308he pa\u0308randaja vara ja kohustused u\u0308le pa\u0308rima o\u0303igustatud isikule. Kui ko\u0303ik pa\u0308rima o\u0303igustatud isikud pa\u0308randist loobuvad, siis loetakse pa\u0308rijaks riik vo\u0303i kohalik omavalitsusu\u0308ksus, viimati nimetatud ei saa seaduse kohaselt pa\u0308randi vastuvo\u0303tmisest loobuda."}, {"text_idx": "#000030", "text": "Kui aga pa\u0308rija vo\u0303ttis juba pa\u0308randi vastu vo\u0303i loobumine polnud seadusest tulenevalt vo\u0303imalik, siis on samuti vo\u0303imalik rahalist vastutust pa\u0308ritud kohustuste eest piirata. Pa\u0308rija ei pea ta\u0308itma pa\u0308randaja kohustusi oma isikliku vara arvelt, kui ta on pa\u0308rimismenetluse ka\u0308igus no\u0303udnud pa\u0308randvara inventuuri tegemist ning pa\u0308rast seda ta\u0308itnud kohustused seaduses sa\u0308testatud korras, va\u0308lja on kuulutatud pa\u0308randvara pankrot vo\u0303i kui pankrotimenetlus on lo\u0303ppenud pankrotti va\u0308lja kuulutamata, raugemise to\u0303ttu. Seega pa\u0308rast inventuuri tegemist on pa\u0308rija vastutus pa\u0308randvaraga seotud kohustuste eest piiratud pa\u0308randvara va\u0308a\u0308rtusega, kuid ainult inventuuri la\u0308biviimisest ei piisa."}, {"text_idx": "#000031", "text": "Eeltoodu ta\u0308hendab, et kui pa\u0308rima o\u0303igustatud isikul tekib enne vo\u0303i pa\u0308rast pa\u0308randi vastuvo\u0303tmist kahtlus, et pa\u0308randvaral lasuvad kohustused u\u0308letavad varade va\u0308a\u0308rtuse, siis tuleb viivitamatult pa\u0308rimismenetlust la\u0308biviivale notarile va\u0308ljendada oma soovi inventuuri la\u0308biviimiseks."}, {"text_idx": "#000032", "text": "Kui pa\u0308rija esitab inventuuri no\u0303ude enne pa\u0308randi vastuvo\u0303tmist, ma\u0308a\u0308rab notar inventuuri tegija pa\u0308rast seda, kui inventuuri no\u0303ude esitaja on pa\u0308randi vastu vo\u0303tnud, sest ainult pa\u0308randi vastu vo\u0303tnud pa\u0308rija saab no\u0303uda pa\u0308randi inventuuri teostamist."}, {"text_idx": "#000034", "text": "Fu\u0308u\u0308silisest isikust pa\u0308rija saab esitada pankrotiavalduse ka inventuuri tegemata, kui on selge, et pa\u0308randaja vo\u0303lgade maksmiseks pa\u0308randvarast ei piisa. Kuid riik ja kohalik omavalitsusu\u0308ksus peavad igal juhul no\u0303udma pa\u0308randile inventuuri (Pa\u0308randi inventuur on kohustuslik, kui pa\u0308rijaks on piiratud teovo\u0303imega isik, kohalik omavalitsusu\u0308ksus vo\u0303i riik, nagu sa\u0308testab pa\u0308rimisseaduse \u00a7 136. lo\u0303ige 1)."}, {"text_idx": "#000035", "text": "No\u0303ude inventuuriks vo\u0303ib notarile esitada koos pa\u0308rimismenetluse algatamise avaldusega vo\u0303i pa\u0308randi vastuvo\u0303tmise avaldusega. Notar ma\u0308a\u0308rab inventuuri tegijaks kohtuta\u0308ituri, kelle to\u0308o\u0308piirkonnas pa\u0308rand avanes. Kui pa\u0308rand avanes va\u0308lisriigis, ma\u0308a\u0308rab notar inventuuri tegijaks kohtuta\u0308ituri, kelle to\u0308o\u0308piirkonnas asub pa\u0308randvara hulka kuuluv kinnisasi. Kui pa\u0308rand avanes va\u0308lisriigis ja pa\u0308randvara hulka ei kuulu Eestis asuvat kinnisasja, ma\u0308a\u0308rab notar kohtuta\u0308ituri omal a\u0308rana\u0308gemisel."}, {"text_idx": "#000036", "text": "Pa\u0308rija vo\u0303ib notariaalselt to\u0303estatud inventuuri no\u0303ude notarile esitada ka kolme kuu jooksul pa\u0308rast seda, kui ta sai teada vo\u0303i oleks pidanud teada saama asjaoludest, millest vo\u0303ib ja\u0308reldada, et pa\u0308randvarast ei piisa pa\u0308randaja vo\u0303lausaldajate no\u0303uete rahuldamiseks."}, {"text_idx": "#000039", "text": "No\u0303ude esitaja esitab inventuuri tegijale nimekirja talle teada olevast pa\u0308randvarast ja pa\u0308randvaraga seotud kohustustest ning see esitatakse kinnitamiseks notarile. Pa\u0308rast pa\u0308randvara nimekirja notarile esitamist loetakse inventuur lo\u0303ppenuks."}, {"text_idx": "#000040", "text": "Pa\u0308randaja kohustuste kindlakstegemiseks tuleb inventuuri ka\u0308igus viia la\u0308bi u\u0308leskutsemenetlus, mille la\u0308biviimiseks avaldab inventuuri tegija ametlikus va\u0308ljaandes Ametlikud Teadaanded teate."}, {"text_idx": "#000041", "text": "Kui vara ei kata kohustusi"}, {"text_idx": "#000042", "text": "Inventuuri tulemusena vo\u0303ib selguda, et pa\u0308randvara koosseisu kuuluvad vo\u0303lad u\u0308letavad varade va\u0308a\u0308rtuse. Siis on pa\u0308rijal o\u0303igus esitada kohtusse pankrotiavaldus pa\u0308randvara pankrotimenetluse alustamiseks. Sellisel juhul ma\u0308a\u0308rab kohus pa\u0308randvarale pankrotihaldur, kes alustab olemasolevate varade mu\u0308u\u0308ki, et seeja\u0308rel mu\u0308u\u0308gist saadud vahendite arvelt saaks tasuda pa\u0308randvara kooseisu kuulunud vo\u0303lad vo\u0303imalikult suures ulatuses."}, {"text_idx": "#000043", "text": "Pa\u0308randvara pankrotimenetluse alustamise eelisteks on, et pankrotihalduril on olemas piisavad teadmised vo\u0303lausaldajate no\u0303uete rahuldamise protsessist ning kogemus vara vo\u0303o\u0303randamises selliselt, et see vastaks turuhinnale. Iseseisvalt vo\u0303lausaldajate no\u0303uete rahuldamine ja vara mu\u0308u\u0308k vo\u0303ib lo\u0303ppeda olukorraga, kus vo\u0303lausaldajad tunnevad, et u\u0308ht eelistatakse teisele vo\u0303i arvatakse na\u0308iteks hoopis, et vara mu\u0308u\u0308k pole olnud piisavalt efektiivne. Sellelaadsete vaidluste va\u0308ltimiseks ja aja kokku hoidmiseks on alati mo\u0303istlikum esitada kohtusse pa\u0308randvara pankrotiavaldus."}, {"text_idx": "#000044", "text": "Pankrotihaldur kannab pankrotimenetluse kulud u\u0308ldjuhul pa\u0308randvara arvelt, seega ei pea pankrotiavalduse esitamisel muretsema ka halduri tasustamise ja muude va\u0308ljaminekute pa\u0308rast. Juhul kui aga pa\u0308randvarast ei piisa pankrotimenetluse kulude kandmiseks, lo\u0303petatakse pankrotimenetlus raugemisega ning paraku peavad vo\u0303lausaldajad lugema oma no\u0303uded ja\u0308a\u0308davalt mitterahuldatuks."}, {"text_idx": "#000045", "text": "Kohtud tegid risti vastupidised lahendid"}, {"text_idx": "#000047", "text": "Vaidluse all oli pankrotiseaduse \u00a7 82 lg 8, mis u\u0308tleb, et kui vo\u0303lausaldaja on juriidilisest isikust vo\u0303lgniku osanik vo\u0303i aktsiona\u0308r, osaniku vo\u0303i aktsiona\u0308ri tu\u0308tarettevo\u0303tja vo\u0303i on vo\u0303lausaldaja saanud no\u0303ude loovutamise teel vo\u0303lgniku osanikult vo\u0303i aktsiona\u0308rilt vo\u0303i osaniku vo\u0303i aktsiona\u0308ri tu\u0308tarettevo\u0303tjalt kolme aasta jooksul enne ajutise halduri nimetamist, ei ole tal ha\u0308a\u0308leo\u0303igust.\nMaakohus leidis alul, et kuna pankrotiseaduse \u00a7 82 lg 8 sisaldab ta\u0308pset loetelu isikute suhtes, kellele kuulunud no\u0303uete puhul ha\u0308a\u0308leo\u0303igust piiratakse, siis ei ole siin ja\u0308etud to\u0303lgendamisruumi vo\u0303imaluseks ho\u0303lmata ko\u0303nealuse sa\u0308tte alla isikuid, kes sellesse loetellu selgesti ei kuulu. Ehk antud juhul siis tulundusu\u0308histut."}, {"text_idx": "#000048", "text": "Ringkonnakohus aga to\u0303lgendas sa\u0308tet laiendavalt ja kohaldas seda vo\u0303lausaldajatele, kes on saanud no\u0303ude pankrotivo\u0303lgnikuks oleva tulundusu\u0308histu liikmelt."}, {"text_idx": "#000049", "text": "Sellise to\u0303lgenduse kohaselt on ringkonnakohus aga sa\u0308tte mo\u0303tte vastu eksinud. Nimetatud olukorda kommenteeris vandeadvokaat Terje Eipre, pankrotihaldurite kutsekogu juhatuse esimees, Kohtuta\u0308iturite ja Pankrotihaldurite Koja esimees:"}, {"text_idx": "#000050", "text": "Pankrotiseaduse \u00a7 82 lg 8 mo\u0303te oli piirata osanikest ja aktsiona\u0308ridest vo\u0303lausaldajate ha\u0308a\u0308leo\u0303igusi pankrotimenetluses. Eesma\u0308rk oli va\u0308listada omanike vo\u0303imalused pankrotimenetluse u\u0308le kontrolli haaramiseks, sh fiktiivsete tehingute kaudu vo\u0303lausaldajaks saades."}, {"text_idx": "#000051", "text": "Muudatuse tulemusel peeti silmas va\u0308listada praktikas sageli esinev probleem, kus omanikest vo\u0303lausaldajad haaravad vo\u0303lausaldajaks saades kontrolli pankrotimenetluse u\u0308le ning teevad sel viisil endale kasulikke ja teisi vo\u0303lausaldajaid kahjustavaid otsuseid."}, {"text_idx": "#000052", "text": "Pankrotimenetluses on ha\u0308a\u0308lte jagunemisel erinevate vo\u0303lausaldajate vahel oluline roll, kuna lisaks halduri kinnitamisele otsustab vo\u0303lausaldajate u\u0308ldkoosolek ka vo\u0303lgniku ettevo\u0303tte tegevuse ja\u0308tkamise vo\u0303i lo\u0303petamise, samuti pankrotivara mu\u0308u\u0308giga seonduva, valitakse pankrotitoimkond (teostab kontrolli halduri tegevuse u\u0308le) jms."}, {"text_idx": "#000053", "text": "Kuni kestavad vaidlused ha\u0308a\u0308lte arvu ma\u0308a\u0308ramise u\u0308le, pankrotimenetlus sisuliselt seisab, kuid lisanduvad pankrotivara valitsemise kulud ja massikohustused."}, {"text_idx": "#000054", "text": "Kui kohtud to\u0303lgendavad konkreetset o\u0303igusnormi diametraalselt erinevalt, annab see kindlasti impulsi ha\u0308a\u0308lte arvu ma\u0308a\u0308ramise vaidlustamiseks. Samas, kui kohus on lahendi teinud (u\u0308ksko\u0303ik, kelle kasuks vo\u0303i kahjuks), on see ikkagi lahend, mille tulemusel saab ha\u0308a\u0308led ma\u0308a\u0308ratud ja menetlusega vo\u0303ib sisuliselt ja\u0308tkata."}, {"text_idx": "#000055", "text": "Kui mo\u0303ned esialgu ha\u0308a\u0308li saanud (na\u0308iteks esimesel u\u0308ldkoosolekul) vo\u0303lausaldajate no\u0303uded ei saa hiljem kohtuma\u0308a\u0308rusega tunnustatud (kohus kinnitab vo\u0303lausaldajate nimekirjaga tunnustatud no\u0303uded), siis ei saa nad ka enam ha\u0308a\u0308li. Vajadusel saab korraldada uue u\u0308ldkoosoleku."}, {"text_idx": "#000057", "text": "O\u0303igusteadlased: riik peaks rahastama akadeemilist o\u0303igusharidust vaid u\u0308hes u\u0308likoolis"}, {"text_idx": "#000058", "text": "Erinevate nimekate o\u0303igusteadlaste hinnangul peaks riik peaks rahastama u\u0308ksnes akadeemilise ko\u0303rgkvalifikatsiooniga juristide ettevalmistamist ja seda u\u0308ksnes u\u0308hes u\u0308likoolis. Tasuta akadeemilise o\u0303iguso\u0303ppe ko\u0303rval tuleks vo\u0303imaldada ka tasulist o\u0303pet erio\u0303ppekavadele, mikrokraadidele ja ta\u0308iendo\u0303ppele."}, {"text_idx": "#000059", "text": "Kuna o\u0303igusharidust pole vo\u0303imalik mujalt sisse osta, peab Eestis pakutav haridus olema tipptasemel, praegune olukord aga selline pole, kirjutavad o\u0303igusteadlased po\u0308o\u0308rdumises peaministri, justiitsministri, haridus- ja teadusministri ning suurimate ko\u0303rgkoolide rektorite poole."}, {"text_idx": "#000060", "text": "Po\u0308o\u0308rdujate hinnangul pole senine juristide ettevalmistussu\u0308steem piisav kvaliteetse juristkonna pealekasvu tagamiseks, see raiskab ressursse, ei vasta Eesti vajadustele ning takistab tipptasemel o\u0303igusteadlaste ja\u0308relkasvu."}, {"text_idx": "#000061", "text": "\u201cEestis antakse o\u0303igusteaduse diplom liialt paljudele inimestele, kes ei ole tegelikult la\u0308binud aineid, mille laitmatu tundmine on juristito\u0308o\u0308 eeldusena ha\u0308davajalik. Ko\u0303rghariduse kroonilise alarahastuse tingimustes kahandab napi ressursi pihustamine mitme u\u0308likooli vahel vo\u0303imalusi kuskilgi kvaliteetset haridust anda,\u201d kirjutavad juristid."}, {"text_idx": "#000062", "text": "Kuna paljudel ametialadel on vaja ka magistrikraadi ning erinevate ko\u0303rgkoolide kraadid pole omavahel vo\u0303rreldavad, leiavad juristid, et juuraharidust vo\u0303iks pakkuda vaid u\u0308hes ko\u0303rgkoolis ning teha seda integreeritud o\u0303ppena ehk bakalaureuse- ja magistrikraadi tasuta o\u0303ppes eraldi pole."}, {"text_idx": "#000063", "text": "Lisaks toovad nad va\u0308lja, et kehtestada tuleks u\u0308hine kutseeksam juriidilist ko\u0303rgkvalifikatsiooni no\u0303udvatel ametikohtadel, milleks on na\u0308iteks kohtunik, advokaat, prokuro\u0308r ja notar."}, {"text_idx": "#000064", "text": "Muu hulgas tuleks juriste koolitada vaid riigitellimusel oleva o\u0303iguso\u0303ppe alusel ning eristada omavahel akadeemilist haridust ning ta\u0308iendo\u0303pet, mikrokraade ja erio\u0303ppekavasid."}, {"text_idx": "#000067", "text": "Vo\u0303lano\u0303uete aegumise ta\u0308htaeg on ka\u0308es"}, {"text_idx": "#000068", "text": "Enne 2011. aasta 5. aprilli kehtinud tsiviilseadustiku u\u0308ldosa seaduses oli jo\u0303ustunud kohtuotsusega tunnustatud no\u0303ude, samuti kohtulikust kokkuleppest vo\u0303i muust ta\u0308itedokumendist tuleneva no\u0303ude aegumista\u0308htaeg 30 aastat. 5. aprillil 2011 jo\u0303ustus seadusemuudatus, mille kohaselt muudeti varasem, 30-aastane aegumista\u0308htaeg tunduvalt lu\u0308hemaks, pa\u0308rast mida aeguvad ta\u0308itemenetluses esitatud no\u0303uded ku\u0308mne aastaga."}, {"text_idx": "#000069", "text": "Vo\u0303la aegumine ta\u0308hendab, et pa\u0308rast vo\u0303la aegumist on o\u0303igus keelduda oma kohustuse ta\u0308itmisest ning sisseno\u0303udja kaotab o\u0303iguse vo\u0303lga sisse no\u0303uda. Kui vo\u0303la aegumise eeldused on ta\u0308idetud, lo\u0303petab kohtuta\u0308itur ta\u0308itemenetluse ning vo\u0303lgnevus nii-o\u0308elda kustutatakse."}, {"text_idx": "#000070", "text": "5. aprillil 2021 saabus esmakordselt pa\u0308ev, kus ta\u0308itub ku\u0308mme aastat kohtuotsuste menetlemisest, mille ta\u0308itmise suhtes saab taotleda aegumist. Tavapa\u0308raselt algab aegumine sellest pa\u0308evast, kui sisseno\u0303udja esitab kohtuotsuse kohtuta\u0308iturile ta\u0308itmiseks, ning lo\u0303peb ku\u0308mne aasta mo\u0308o\u0308dumisel. Oluline on ta\u0308hele panna, et ka ko\u0303ikidel enne 5. aprilli 2011 alanud ta\u0308itemenetlustes algas uus aegumista\u0308htaeg seaduse muudatusega, misto\u0303ttu hu\u0308poteetiliselt aeguvad ku\u0308mned tuhanded no\u0303uded."}, {"text_idx": "#000072", "text": "Vo\u0303lgnik peab ise olema tegus"}, {"text_idx": "#000073", "text": "Selleks, et kohtuta\u0308itur saaks ta\u0308itemenetluses aegumise va\u0308idet menetleda, tuleb vo\u0303lgnikul endal na\u0308idata u\u0308les aktiivsust ning esitada vastavasisuline avaldus. Ilma aegumise avalduse esitamiseta ja\u0308tkab kohtuta\u0308itur vo\u0303lgnikult vo\u0303la sisseno\u0303udmist."}, {"text_idx": "#000074", "text": "Aegumise avaldus tuleb esitada vo\u0303lga menetlevale kohtuta\u0308iturile. Aegumise avalduse vorm on leitav kohtuta\u0308iturite ja pankrotihaldurite koja veebilehelt."}, {"text_idx": "#000075", "text": "Vo\u0303lgnikul on vo\u0303imalik kohtuta\u0308iturile esitada digiallkirjaga avaldus e-posti teel, saata paberkandjal tavapostiga kohtuta\u0308ituri bu\u0308roo aadressile vo\u0303i panna kohtuta\u0308ituri bu\u0308roo postkasti tulenevalt COVID-19 levikuga seotud piirangutest."}, {"text_idx": "#000076", "text": "Enne avalduse esitamist tuleks veenduda, et aegumise avaldus esitatakse tsiviilasjas tehtud kohtulahendi kohta, mis on olnud kohtuta\u0308ituri ka\u0308es juba va\u0308hemalt ku\u0308mme aastat."}, {"text_idx": "#000077", "text": "Avaldus tuleb esitada pa\u0308rast aegumise ta\u0308htaja saabumist, vastasel juhul ei ole seda vo\u0303imalik rahuldada. Pa\u0308rast aegumise ta\u0308htaja saabumist vo\u0303ib avalduse esitada igal ajal \u2013 selleks ei ole ette na\u0308htud kindlat ta\u0308htaega ja selle esitamisega ei ole vo\u0303imalik hiljaks ja\u0308a\u0308da."}, {"text_idx": "#000080", "text": "On arusaamatu, mil viisil pankrotimenetlus kiireneb, kui arvukate ta\u0308htaegade sa\u0308testamise to\u0303ttu on menetlus pea kaks korda pikem, kirjutab pankrotihaldur ning kohtuta\u0308iturite ja pankrotihaldurite koja esimees Terje Eipre."}, {"text_idx": "#000081", "text": "Ka\u0308esoleval aastal jo\u0303ustunud pankrotiseaduse redaktsiooni muudatus pidi tooma kaasa kiirema ja to\u0303husama menetluse, kaotades seadusest no\u0303uete kaitsmise koosoleku ning no\u0303ude tunnustamise hagide potentsiaalse esitamise vajaduse, asendades selle vo\u0303lausaldajate nimekirja koostamise ja vastuva\u0308idete esitamisega. Hoolimata headest kavatsustest on seadusandja to\u0308o\u0308 tulemuseks ilmselt hoopis pikemad pankrotimenetlused ja venivad ta\u0308htajad."}, {"text_idx": "#000082", "text": "Sunniraha rakendamine on vo\u0303imalik ligi 130 seaduse alusel. Selle kohaldamine eeldab asendusta\u0308itmise ja sunniraha seaduse (edaspidi ATSS) kohaselt eelnevat ettekirjutust, mis paneb isikule kohustuse teha no\u0303utav tegu vo\u0303i hoiduda keelatud teost. Samuti peab sunnirahale eelnema hoiatus."}, {"text_idx": "#000083", "text": "Hoiatust ei maksa ja\u0308tta ta\u0308helepanuta"}, {"text_idx": "#000085", "text": "Ettekirjutus on haldusakt, mis paneb isikule kohustuse teha no\u0303utav tegu vo\u0303i hoiduda keelatud teost. Selle ta\u0308itmist no\u0303utakse juhul, kui adressaadi tegevuses esineb na\u0308iteks maksukorralduse seaduse, tuleohutuse seaduse vo\u0303i andmekaitseseaduse alusel rikkumine, mida on vo\u0303imalik ko\u0303rvaldada."}, {"text_idx": "#000086", "text": "Haldusorganil tuleb sunnivahendit rakendada, kui haldusorgani ettekirjutus ja\u0308etakse hoiatuses ma\u0308rgitud ta\u0308htaja jooksul ta\u0308itmata. Sunniraha kohaldamist vo\u0303ivad rakendada asutused, kellel on haldusakti va\u0308ljaandmise o\u0303igus, kuivo\u0303rd ta\u0308itekorralduse vo\u0303ib va\u0308lja anda vaid haldusorgan."}, {"text_idx": "#000087", "text": "Sunnivahendi rakendamisele eelnevalt tuleb haldusorganil teha adressaadile kirjalik hoiatus, milles sisaldub viide ettekirjutusele, mille ta\u0308itmist taotletakse; kuupa\u0308ev, milleni on aega ettekirjutus ta\u0308ita; sunnivahend, mida rakendatakse ettekirjutuse ta\u0308itmata ja\u0308tmise korral; hoiatuse teinud haldusorgani nimetus; koostamise kuupa\u0308ev."}, {"text_idx": "#000088", "text": "Ettekirjutuse ta\u0308htaegsel ta\u0308itmata ja\u0308tmisel on haldusorganil lubatud rakendada sunnivahendit, va\u0308ljaarvatud ATSS-is toodud erandite puhul (na\u0308iteks kui ettekirjutuse aluseks olnud o\u0303igusnorm on tunnistatud kehtetuks)."}, {"text_idx": "#000089", "text": "Kui ettekirjutust ei ole hoiatuses ma\u0308rgitud ta\u0308htaja jooksul ta\u0308idetud, annab sunnivahendit rakendav haldusorgan isikule kirjaliku ta\u0308itekorralduse, mis peab sisaldama muu hulgas kinnitust, et hoiatuses ma\u0308rgitud sunnivahendit hakatakse rakendama, ning rakendatava sunnivahendi."}, {"text_idx": "#000090", "text": "Sunniraha on hoiatuses kindlaksma\u0308a\u0308ratud summa, mille peab adressaat tasuma, kui ta ettekirjutusega pandud kohustust hoiatuses ma\u0308rgitud ta\u0308htaja jooksul ei ta\u0308ida. Sunniraha u\u0308lemma\u0308a\u0308ra sa\u0308testab konkreetne seadus, na\u0308iteks:"}, {"text_idx": "#000092", "text": "Sunnivahendit ei rakendata mitte ja\u0308rgneva karistusena selle eest, et hoiatuses ettekirjutuse vabatahtlikuks ta\u0308itmiseks antud ta\u0308htaja jooksul ettekirjutust ei ta\u0308idetud, vaid ennetava eesma\u0308rgiga sundida adressaati ettekirjutust viivitamata ta\u0308itma, et puuduks vajadus adressaadi suhtes uuesti sama vo\u0303i mo\u0303nda muud sunnivahendit rakendada (Tallinna Ringkonnakohtu 09.06.2009 otsus nr 3-08-118, p 10.)."}, {"text_idx": "#000094", "text": "Kui adressaat hoiatuses ettena\u0308htud ta\u0308htaja jooksul ei ta\u0308ida talle ettekirjutusega pandud kohustust, mis ei ole temaga lahutamatult seotud, vo\u0303ib pa\u0308dev haldusorgan selle adressaadi kulul ta\u0308ita ise vo\u0303i korraldada selle ta\u0308itmise kolmanda isiku poolt. Seda nimetatakse asendusta\u0308itmiseks."}, {"text_idx": "#000095", "text": "Kolmas isik vo\u0303ib ta\u0308ita adressaadi kohustuse ka eelneva teabe andmiseta. Asendusta\u0308itmist on lubatud rakendada ettekirjutuse, hoiatuse ja ta\u0308itekorralduseta, kui vahetu oht avalikule julgeolekule vo\u0303i korrale tuleb ko\u0303rvaldada viivitamata. Asendusta\u0308itmise kulud (haldusorgani kulud, kolmandatele isikutele makstav tasu ning hu\u0308vitis isikule, kellele on o\u0303iguspa\u0308raselt tekitatud kahju asendusta\u0308itmist rakendades) tuleb tasuda esialgsel adressaadil."}, {"text_idx": "#000096", "text": "Sunniraha rakendamise eesma\u0308rk on sundida adressaati ta\u0308itmaks seaduse alusel pandud kohustust ning juhul, kui ilmneb vahetu oht, on haldusorganil o\u0303igus adressaadi eest kohustus ta\u0308ita. See annab haldusorganile kaalutlusotsuse, millisel juhul on tegemist vahetu ohu olukorraga ning millisel juhul piisab sunniraha ma\u0308a\u0308ramisest."}, {"text_idx": "#000097", "text": "Vabariigi President kuulutas va\u0308lja uued pankrotiseaduse muudatused, mida justiitsministeerium on valmistatud ette juba 2015. aastast alates. Muudatuste la\u0308bivaks teemaks on olnud pankrotimenetluse to\u0303hustamine. Osapoolte arusaamad ja ettekujutused to\u0303husast pankrotimenetlusest on olnud erinevad ja see jookseb la\u0308bi ka Riigikogus 16. detsembril heaks kiidetud pankrotiseaduse muudatustest.Ta\u0308htsamad muudatusedOlulisemate muudatustena pankrotiseaduses toon esile fu\u0308u\u0308siliste koosolekute osakaalu va\u0308henemise pankrotimenetluses, pankrotivo\u0303lgniku mittekonstruktiivse ka\u0308itumise vo\u0303imaluste ahenemise, pandipidaja positsiooni tugevnemise ning pankrotihalduri to\u0308o\u0308korralduses ja tasustamises toimuvad muudatused. Ko\u0303ik see peaks kokkuvo\u0303ttes parandama ettevo\u0303tluskeskkonda, muutma raskemaks seaduste rikkumise ning kiirendama pankrotimenetlust.Kohtuta\u0308iturite ja Pankrotihaldurite Koja kui pankrotihaldurite avalik-o\u0303igusliku kutseorganisatsiooni po\u0303hiso\u0303numiks on aastate va\u0308ltel olnud, et pankrotimenetlused peavad alguse saama o\u0303igeaegselt ja varatute menetluste osakaal peab va\u0308henema ning pankrotihalduril peab olema kindlustunne, et tagatud on piisav tasu, mis ka reaalselt va\u0308lja makstakse.Bu\u0308rokraatlikus mo\u0303ttes on menetluse efektiivsuse probleeme seadusemuudatustega lahendatud nii, et mitmed seni fu\u0308u\u0308siliselt toimunud koosolekud on kas u\u0308ldse a\u0308ra ja\u0308etud (nt kohtu eelistung) vo\u0303i asendatud kirjalike protseduuridega (nt no\u0303uete kaitsmine). Samuti eeldatakse pankrotiavalduse kirjalikku la\u0308biviimist, kui menetlusosaline ei soovi la\u0308bivaatamist kohtuistungil. Lubatavaks muutuvad ka tagaseljaotsused.Menetluslikus plaanis on ette na\u0308htud mitmed meetmed, mis peaksid hakkama soodustama kohtudeposiitide tasumist, et oleks vo\u0303imalik pankrotimenetlusi la\u0308bi viia ja va\u0308listada pankrotiavalduse la\u0308bivaatamise menetluse lo\u0303petamine raugemisega. Vo\u0303lausaldaja, kes on maksnud juriidilisest isikust vo\u0303lgniku pankrotimenetluse kulude katteks deposiidi vastavalt pankrotiseaduse \u00a7 30 lo\u0303ikele 1, saab seda senise hagimenetluse asemel pankrotiavaldust esitama kohustatud isikult tagasi no\u0303uda hagita menetluses, milles kuulutatakse va\u0308lja vo\u0303lgniku pankrot."}, {"text_idx": "#000098", "text": "Maksejo\u0303uetusteenistusele on suured lootusedSuured lootused on ka 2022. aastal to\u0308o\u0308d alustaval riiklikul maksejo\u0303uetusteenistusele. Nimelt olukorras, kus pankrotivo\u0303lgnikul puudub piisav vara pankrotimenetluse la\u0308biviimiseks ning ka vo\u0303lausaldajatest keegi ei soostu tasuma menetluskuludeks vajalikku summat kohtu deposiiti, tekib vo\u0303imalus, et riik vo\u0303tab pankrotimenetluse u\u0308le avaliku uurimisena. Sellisel juhul ei pa\u0308a\u0308se pankrotivo\u0303lgnik ega tema la\u0308hikondsed ja\u0308relevalvest enda tegevuse u\u0308le ega maksejo\u0303uetuse tekkimise po\u0303hjuste uurimisest, sh. olukorras, kus ettevo\u0303te on eelnevalt mu\u0308u\u0308dud \u201elikvideerijale\u201c. Vo\u0303lausaldajad peavad arvestama, et avaliku uurimise korral on nende roll pankrotimenetluses marginaalne. Loodetavasti leiab riik piisavalt vahendeid raugevate pankrotimenetluste uurimiseks ja pankrotivo\u0303lgniku vo\u0303imaliku seadusvastase ka\u0308itumise tuvastamiseks."}, {"text_idx": "#000099", "text": "Veel uutUueks meetmeks on ka kohtule antav vo\u0303imalus, et kohus vo\u0303ib ajutise halduri nimetamisel lubada ja\u0308tkata kas ta\u0308itemenetlust vo\u0303i konkreetset ta\u0308itetoimingut. Selline samm peaks va\u0308hendama vo\u0303lgniku vo\u0303imalust laveerida ta\u0308ite- ja pankrotimenetluse vahel ilmse eesma\u0308rgiga hoida ko\u0303rvale tema vastu esitatud no\u0303uete ta\u0308itmisest enda vara arvel. Seega, kui kohtuta\u0308itur on alustanud vo\u0303lgniku vara mu\u0308u\u0308ki, enampakkumisel on reaalsed vo\u0303imalused lo\u0303ppemiseks vara mu\u0308u\u0308giga, siis vo\u0303ib kohtuta\u0308itur kohtu loal koosto\u0308o\u0308s ajutise pankrotihalduriga viia enampakkumise lo\u0303pule. Tulemist arvatakse maha kohtuta\u0308ituri tasu ja u\u0308leja\u0308a\u0308nud summa kantakse pankrotivarasse. Ta\u0308itemenetluses sisseno\u0303udjaks olnud isiku no\u0303uet ei rahuldata mitte ta\u0308ite-, vaid pankrotimenetluse raames pankrotiseaduses ettena\u0308htud korras.Vo\u0303lausaldajate seas on oluliselt parandatud pandipidaja positsiooni. Kui hetkel on pandipidajatel kohustus tasuda pankrotimenetluse kulusid kuni 15 % ulatuses pandieseme maksumusest, siis muudatuseja\u0308rgselt vaid 10 % ulatuses. See ta\u0308hendab, et kui kogu vo\u0303i oluline osa pankrotivo\u0303lgniku varast on pandiga tagatud, siis pankrotimenetlus lo\u0303peb pigem raugemisega ja pandiga tagamata no\u0303uete vo\u0303lausaldajate no\u0303udeid pigem ei rahuldata."}, {"text_idx": "#000100", "text": "Pankrotihalduri tasustaminePankrotihalduritel sa\u0308ilib kahjuks ja\u0308tkuvalt ebakindlus tasustamise osas. Kuigi seadusandja tegi olulisi muudatusi pankrotihalduri tasustamises, on ja\u0308tkuvalt lahendamata po\u0303hiku\u0308simus \u2013 mille arvel tasu sisse no\u0303uda, kui pankrotivara napib? Liiati ei suurendatud pankrotihalduri tasusid, tasude sisse arvestati vaid enamik lihtsamaid kulusid. Pankrotihalduri tasuma\u0308a\u0308rad on pu\u0308sinud muutumatuna alates 2004. aastast, kuid tarbijahinnaindeks on sellel perioodil kasvanud 65,6 %, pankrotimenetlused on aja jooksul muutunud oluliselt ajamahukamaks, keerulisemaks ja vaidlusterohkemaks."}, {"text_idx": "#000101", "text": "Lo\u0303petuseksLoodame ko\u0303ik, et u\u0308leminek uuele korrale on sujuv, pankrotimenetlustes no\u0303uete rahuldamise suurus kasvab ning Eesti ettevo\u0303tluskliima lo\u0303puks paraneb vaatamata COVID pandeemiale. Kes ise seaduse vastu igapa\u0308evaselt su\u0308gavat huvi ei tunne, see peaks ja\u0308tkuvalt abi otsima vastava ala spetsialistilt."}]